ક્યારેક સાવ ખોટા સંવાદો પણ થાય છે, ‘‘લે તમે હોટલ ન્યૂ વેલકમમાં હતા અમે  બે દિવસ પહેલાં જ ત્યાંથી ચેકઆઉટ કર્યું, અમે તો સુપર ડિલક્સમાં હતા એટલે આપણે મળ્યાં નહીં ’’ કોઇ ઓળખીતું વળી તમને દિલ્હીની ગલીમાં લારી પર પરાઠાં ઝાપટતું જોઇ જાય તો કહેવું પડે કે, ‘‘અમારે તો થ્રી સ્ટાર હોટલનું ડિનર સાથેનું જ પેકેજ છે પણ તમને તો ખબર છે ને અમને પહેલેથી સ્ટ્રીટ ફૂડના બહુ ચટકા,’’  ક્યારેક કોઇ આબુમાં ભટકાઇ જાય તો કહેવું પડે ‘‘અમારે તો આ વખતે માલદિવનો 10  દિવસનો પ્રોગ્રામ છ મહિના પહેલાંથી ફિક્સ હતો, હોટલ-ફ્લાઇટ બધું બૂક થઇ ગયું હતું પણ તમારા ભાઇને ઓફિસમાં તરત પ્રમોશન મળ્યું ને આખાં રિજિયનની જવાબદારી એમણે દિવાળી પછી તરત માથે આવી છે એટલે અમે બધું કેન્સલ કર્યું ને પછી લાસ્ટ મિનિટ નક્કી કર્યું કે કાંઇ નહીં તો નજીકમાં આબુ સુધી ખાલી પગ છૂટો કરી આવીએ.